《小桃红 送独醉先生归钱唐》
清代·李符

薇省闲庭院。吟屐多寻遍。双鹤飞来，雪衣如鬓，登临偏健。

数春花才到、五株桃，已新词成卷。

艇子江头唤。别酒杯中劝。闻道幽居，轩窗开处，越山都见。

待归时一棹、访诗翁，话锁澜桥畔。

作者简介：（1639—1689）清浙江秀水人，原名符远，字分虎，号耕客，又号桃乡。善诗词，工骈体。与兄李绳远、李良年号浙西三李。与朱彝尊等结诗社。后客居福建茶官署，暴卒。有《香草居集》。